Cuneiform Tablet CCT 1 2-3 (BM 113259)
Cuneiform tablet, dated to the Old Assyrian Period (ca. 1950-1850 BC).
Genre: memo
Transliteration:
42 ma-na 1 GÍN KÙ.BABBAR ṣa-ru-pá-am i-ṣé-er aḫ-ša-lim DUMU bu-zu-ta-a ù a-šur-ta-ak-lá-ku DUMU a-lá-ḫi-im {d}en-LÍL-ba-ni i-šu iš-tù ḫa-muš-tim ša lu-zi-na a-na 46 ḫa-am-ša-tim i-ša-qú-lu šu-ma lá iš-qú-lu 1 GÍN.TA a-na 1 ma-na-im i-na ITU.KAM ṣí-ib-tám ú-ṣú-bu ITU.KAM be-el-té-É.GAL-lim li-mu-um ša qá-tí a-gu₅-tim a-ṣé-er ma-na-im ša É kà-ri-im 1.25 GÍN.TA ú-ta-ru-ma KÙ.BABBAR i-ša-qú-lu ú ša-ni-um ṭup-pá-áš-nu 40 ma-na KÙ.BABBAR ṣa-ru-pá-am i-ṣé-er aḫ-ša-lim DUMU bu-zu-ta-a ú a-šur-ta-ak-lá-ku DUMU a-lá-ḫi-im {d}en-LÍL-ba-ni i-šu iš-tù ḫa-muš-tim ša lu-zi-na a-na 35 ḫa-am-ša-tim i-ša-qú-lu šu-ma lá iš-qú-lu 1 GÍN.TA a-na 1 ma-na-im i-na ITU.KAM ṣí-ib-tám ú-ṣú-bu a-ṣé-er 1 ma-na-im ša É kà-ri-im 1.25 GÍN.TA ú-ta-ru-ma KÙ.BABBAR i-ša-qú-lu 6.5 ma-na KÙ.BABBAR ṣa-ru-pá-am i-ṣé-er da-da-a DUMU a-šur-i-mì-tí {d}en-LÍL-ba-ni i-šu iš-tù ITU.KAM ša sà-ra-tim li-mu-um ša qá-tí ma-ṣí-ì-lí iš-tù a-lim{ki} e-li-a-ma a kà-ni-iš e-ra-áb-ma 5 ITU.KAM i-lá-ak-ma KÙ.BABBAR i-ša-qal šu-ma lá iš-qúl 1.5 GÍN.TA a-na 1 ma-na-im i ITU.KAM ṣí-ib-tám ú-ṣa-áb 3 ma-na KÙ.BABBAR ṣa-ru-pá-am i-ṣé-er šu-sú-en₆ DUMU ì-lí-a {d}en-LÍL-ba-ni i-šu iš-tù ḫa-muš-tim ša kà-ší-im ša qá-tí en-na-nim ITU.KAM a-lá-na-tim li-mu-um ša qá-tí a-gu₅-tim 1 GÍN.TA a ma-na-im i ITU.KAM ṣí-ib-tám ú-ṣa-áb 1 ma-na KÙ.BABBAR ṣa-ru-pá-am i-ṣé-er na-áb-sú-en₆ {d}en-LÍL-ba-ni i-šu iš-tù ḫa-muš-tim ša en-na-nim a-na 11 ḫa-am-ša-tim i-ša-qal šu-ma lá iš-qúl 1.5 GÍN.TA ṣí-ib-tám ú-ṣa-áb ITU.KAM ku-zal-li li-mu-um a-gu₅-tum 6 ma-na KÙ.BABBAR ṣa-ru-pá-am i-ṣé-er nu-ur-ki-li {d}en-LÍL-ba-ni i-šu iš-tù ḫa-muš-tim ša en-na-sú-en₆ a-na ITU.4.KAM i-ša-qal šu-ma lá iš-qúl 1.5 GÍN.TA ṣí-ib-tám ú-ṣa-áb 1.5 ma-na KÙ.BABBAR ṣa-ru-pá-am i-ṣé-er a-šur-ta-ak-lá-ku DUMU bu-ur-qí-a {d}en-LÍL-ba-ni i-šu iš-tù ḫa-muš-tim ša kur-ub-IŠTAR DUMU a-lá-ḫi-im a-na 15 ḫa-am-ša-tim i-ša-qal šu-ma lá iš-qúl 1.5 GÍN.TA a-1 ma-na-im ṣí-ib-tám ú-ṣa-áb ITU.KAM ša sà-ra-tim li-mu-um en-na-sú-en₆ DUMU šu-a-šur 0.5 ma-na KÙ.BABBAR ṣa-ru-pá-am i-ṣé-er lá-qé-pì-im DUMU šu-a-šur {d}en-LÍL-ba-ni i-šu iš-tù ḫa-muš-tim ša a-šur-ta-ak-lá-ku DUMU a-lá-ḫi-im ITU.KAM té-i-na-tim li-mu-um ma-ṣí-ì-lí a-na 6 ḫa-am-ša-tim i-ša-qal šu-ma lá iš-qúl 0.66666 GÍN 15 ŠE.TA ṣí-ib-tám ú-ṣa-áb